Collegium Iesu (Oxonia)
Collegium Iesu Oxoniense (sive Collegium Ihesus) anno 1571 sub Elizabetha Prima regina (cuius vices exercet Pembrochiae Montisgomeriaci Comes) patrocinio ab Hugone Price, Breconia orto, Meneviensis Ecclesiae thesaurario fundatum est.

Collegii aedificium e duobus plateis quadratis (una forma regulari, altera lateribus paene convergentibus quorum unum capellam priincipalisque domum continet),quibus tertia altior et angusta saeculi undevicesimi fine adiuncta est. Collegium inter vias tres situm insulam non efficit. Turris inscriptiones duas exhibebat, scilicet
meridiano latere: "Struxit Hugo Pricius tibi clara Palatia Iesu // Ut Doctor Legum pectora docta daret."
septentrionali latere: "Breconiae natus, Patriae Monumenta reliquit, // reconiae Populo signa sequenda pio."

Protestantismi Cambrensis ingenium ab inceptione collegio firmiter imprimebatur. Tribus saeculis integris graduandorum paene omnium e Cambriae comitatibus ortorum maior ecclesiae pars legibus stabilitae Anglicanae ordines sacros accipiebat. Principalis sociique nota hac duplici fruebantur.

Saeculo septimodecimo exeunte, principalis Leolinus Jenkins, clericus atque iurisperitus, in tribunalibus maritimis auctoritatem magnam possidebat. Noviomagi conventus architectus saepe reputatur.

Notae

Bibliographia 
Yardley, Edward. Menevia Sacra.

Nexus externi

Collegia Oxoniensia